Аҳауагәаҭаҩ Лариса Ахԥҳа арадио Sputnik Аԥсны аефир аҿы еиҭалҳәеит иааиуа амшқәа рзы аҳауатә ҭагылазаашьа аҽшеиҭанакуа атәы.
Хра злоу ахҭысқәа - иалкаау аполитикатә, асоциалтә, акультуратә хҭысқәа. Ҳара урҭ ҳрылацәажәоит, ахәшьара раҳҭоит, алкаа рзыҟаҳҵоит.
Чехов ихьӡ зху Москватәи асахьаркыратә театр (МХТ) аспектакль "Пролетный гусь" РУСДРАМ аҟны идырбахоит цәыббра 11 - 12 рзы.
Британиа ААР Канада аиҳабыреи еиҿыркааз Апресса ахақәиҭразы афорум мҩаԥысуеит Лондон, ԥхынгәы 10 - 11 рзы.
"Аԥсуа литература ашедеврқәа" ахԥатәи ахәҭа еиҭақәыргылан С.Ҷанба ихьӡ зху Аԥсуа ҳәынҭқарратә драматә театр асценаҿы. Ари аспектакль аҟны зхатәы жәеинраалақәа ирыԥхьаз, актиорк иаҳасабала зхы ԥызшәаз Аинар Ҷыҭанаа иҳадигалоит уи шымҩаԥысыз иазку анҵамҭа.
Анаплакы "Араса" аиҳабы Абессалом Кәарҷиа арадио Sputnik аефир аҟны иҳәеит сынтәа араса аҽаҩра бзиа ҟалар шалшо.
Омар Мерцхәылаа иӷьычра инадҳәаланы мшаԥы 18 арзы Аҟәа араион апрокуратура ашьаус хацнаркит.
Урыстәыла иҟоу Аахыҵ Уаԥстәыла Ацҳаражәҳәарҭа агәынамӡара аанарԥшит Урыстәылатәи аџьармыкьахь инеиуа ақырҭуа ҩқәа ретикеткақәа рҿы Аԥсныи Аахыҵ Уаԥстәылеи автономтә республикақәак раҳасаб ала излоу Қырҭтәылатәи ССР ахсаала ахьырну.
Ԥхынгәы 12 рзы Гагра араион аамҭала асааҭ 04:00 инаркны асааҭ 06:00. рҟынӡа фымцалашарада иаанхоит.
Асертификациеи, ахархәареи, атехникатә хылаԥшреи рзы аҳәынҭқарратә еилакы ахантәаҩы Гарри Саманба арадио Sputnik Аԥсны аефир аҿы иҳәеит Қырҭтәылантә иаауа аалыҵ ахаҭабзиара шҽеим атәы.
Егрытәи аҳәынҭқарратә ҳәаа закәаншьаҭада иахысыз Қырҭтәыла атәылауаҩ даанкыланы Гал араион Аҩнуҵҟатәи аусқәа русбарҭа аамҭалатәи аанкыларҭахь днагоуп.
Леонид Лакербаиа нанҳәа 20 рзы Аҟәатәи ақалақьтә ӡбарҭахь инаишьҭыз азыҳәазы иаднакылаз аӡбамҭазы Аҵареи аҭҵаарадырреи рминистрреи аҭоурыхдырыҩ Станислав Лакобеи рышшыԥхьыӡ ҭнаҵаараны иҟоуп Иреиҳаӡоу аӡбарҭа.
Абокс азы жәларбжьаратәи атурнир аҟәатәи астадион "Динамо" аҿы имҩаԥысраны иҟан, аха, аҳауатә ҭагылазаашьа инамаданы, Афон ҿыцҟа ииагахоит.
Аҟәа аканализациатә станциаҿ аҭыԥ змаз аиԥҟьарақәа ирыхҟьаны ацрыҵқәа шиашоу амшын иалалон лаҵарамзаахыс.
Аҟәатәи ақалақьтә ӡбарҭа Саида Кәарҷиаԥҳа лхаҵа ишьразы ахарадҵа лықәырҵеит.
Акультура-гәыҳалалратә фонд "Ашанеи" Аҟәатәи ареабилитациатә центри хылаԥшра зырҭо ахәыҷқәа рҭыхымҭақәа рцәыргақәҵеи рыҭиреи шымҩаԥысыз атәы, насгьы шаҟа ԥара аизгара алыршахаз атәы арадио Sputnik Аԥсны иазеиҭалҳәеит афонд "Ашана" адиректор Мактина Џьынџьалԥҳа.
Иахьазы Гал араион аҿы атуризм арҿиаразы аԥаралагала ду аҭахны иҟоуп.
Адокумент адгылара арҭеит адунеи зегь аҿы миллионбжак инеиҳаны апресса ахаҭарнакцәа.
Таиф Аџьба ихьӡ зху аҳәынҭқарратә премиазы акомиссиа ахантәаҩы Арда Ашәба арадио Sputnik Аԥсны аефир аҟны иҳәеит аицлабрахь ҩ-усумҭа заҵәык шнаргаз.
Ҭырқәтәылатәи ҳџьынџьуаҩ, ажурналистика знапы алаку Сезаи Кәпалба иԥсҭазаареи иԥсадгьыл ахь имоу агәазыҳәарақәеи ртәы дазааҭгылоит Sputnik акорреспондент Сырма Ашәԥҳа.